**TELEPÜLÉSKÉPI ARCULATI KÉZIKÖNYV ÉS**

**TELEPÜLÉSKÉPI RENDELET PARTNERSÉGI VÉLEMÉNYEZÉSE**

**Tisztelt nagyéri lakosok, tisztelt véleményező partnerek!**

**A településkép védelméről szóló törvény alapján az önkormányzatok feladata a településkép védelme, a település épített értékeinek és jellegzetes arculatának megőrzése. E feladathoz az országgyűlés különböző önkormányzati eszközöket rendelt. Ilyen eszközök a Településképi Arculati Kézikönyv (TAK) és a településképi rendelet megalkotása.**

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) kormányrendelet előírásai szerint folyamatban van Nagyér község településképi arculati kézikönyvének és településképi rendeletének elkészítése. A partnerségi egyeztetés helyi szabályairól szóló önkormányzati rendeletünknek megfelelően az előzetes tájékoztatás megtörtént, a tervezés közbeni partnerségi egyeztető fórum is lezajlott.

**A partnerségi egyeztetés következő fázisában lehetőség van a véglegesített Településképi Arculati Kézikönyv és a településképi rendelet tervezetének észrevételezésére, azok testületi jóváhagyása előtt. A dokumentumok megtekinthetők a titkárságon, illetve az önkormányzat honlapján** (http://www.nagyer.hu)**.**

**A rendelet tervezet tartalmazza:**

 **- a helyi védettségre javasolt épületeket, építményeket**

**- a településkép szempontjából kiemelt községrészek lehatárolását,**

**- a helyi védelemmel kapcsolatos szabályokat,**

 **- a településkép védelme érdekében megfogalmazott követelményeket,**

**- a településképi konzultáció, bejelentési eljárás, véleményezési eljárás rendjét,**

**- az értékvédelmi támogatás lehetőségét,**

**- településképi kötelezés és büntetés lehetőségét.**

A rendelet-tervezet véleményezésére **2017.** **december 14-ig van lehetőség** a következő módon:

Várjuk az egyeztetésben résztvevő partnereink, tehát a község közigazgatási területén ingatlannal rendelkező tulajdonosok-, a nagyéri székhellyel, telephellyel rendelkező gazdálkodó szervezetek-, továbbá a nagyéri székhellyel bejegyzett civil szervezetek észrevételeit, javaslatait.

**Az egyeztetési anyag véleményezésére** a polgármesternek címezve papír alapon Nagyér község Önkormányzatának postai címére (6917 Nagyér, Szabadság utca 33.) küldve, vagy elektronikus levélben az igazgatas.nagyer@oroscom.hu e-mail címre történő megküldéssel.

A Képviselő-testület a vélemények figyelembevételével dönt a dokumentumok elfogadásáról.

Segítő együttműködésüket előre is köszönöm!

Nagyér, 2017. december 4.

**Lőrincz Tibor**

polgármester